EKH ลุยสร้างศูนย์บริการใหม่ หวังรองรับยอดคนใช้บริการพุ่ง
EKH ลุยสร้างศูนย์บริการใหม่ 1 แห่ง หวังรองรับยอดผู้ใช้บริการพุ่งขึ้นอย่างต่อเนื่อง คาดก่อสร้างแล้วเสร็จกลางปี 61
24 มี.ค. 2560

นพ.อำนาจ เอื้ออารีมิตร กรรมการบริหารและผู้อำนวยการบริษัท เอกชัยการแพทย์ จำกัด (มหาชน) หรือ EKH เปิดเผยผ่านรายการ “ข่าวหุ้นเจาะตลาด ออนเรดิโอ” ทาง FM 98.5 MHz สถานีข่าวจริง สปริงเรดิโอ ช่วงเวลา 9.30-11.00 น. ว่า ในปี 60 บริษัทจะปรับเปลี่ยนและขยายพื้นที่ในบริเวณโรงพยาบาล โดยเพิ่มศูนย์บริการแห่งใหม่ 1 แห่ง ซึ่งอยู่ในระหว่างการดำเนินการและคาดว่าจะแล้วเสร็จในกลางปี 61 รวมทั้งจะมีการปรับเปลี่ยนพื้นที่ในส่วนต่างๆ เพื่อให้สามารถรองรับผู้เข้ามาใช้บริการได้มากขึ้น ทั้งนี้ รายละเอียดเพิ่มเติมโรงพยาบาลจะแจ้งให้ทราบอีกครั้งในเวลาต่อไป ทั้งนี้ โรงพยาบาลมียอดผู้ใช้บริการเพิ่มขึ้นมาอย่างต่อเนื่อง โดยไตรมาส 1/60 มียอดผู้ใช้บริการเพิ่มขึ้น 15% โดยเฉพาะศูนย์กุมารเวชที่มียอดผู้ใช้บริการเพิ่มขึ้นมากกว่า 10%